বাংলাদেশ-চীনের বন্ধুত্বপূর্ণ সম্পর্ক দীর্ঘদিনের। বাংলাদেশের সাথে চীনের বন্ধুত্বের সূত্রপাত ঘটে সিল্ক রোডের মাধ্যমে। সিল্ক রোড- যার সূচনা হয়েছিল রাজধানী সিয়ান (তৎকালীন ছাংআন) থেকে। সেই পথ সিনজিয়াং হয়ে আফগানিস্তানের ভেতর দিয়ে ভারত হয়ে পৌঁছেছিল বাংলাদেশে (মংচিয়ালা)। প্রাচীনকাল থেকেই চীন ও বাংলাদেশ উভয়ই সমুদ্র উপকূলীয় দেশ বিধায় সমুদ্রপথে তাদের মধ্যকার আদান-প্রদানও ছিল চমৎকার। বর্তমানে প্রযুক্তির বিকাশে কিছুটা পরিবর্তন হয়েছে বাংলাদেশ ও চীনের আদান প্রদানের এ সম্পর্ক। কিন্তু বন্ধুত্বপূর্ণ সম্পর্ক রয়েছে আগের মতোই।